CONVOCATÒRIA SORTEIG BIBLIOTECA BENVINGUDA CURS 2021/2022 "COMENÇA EL JOC" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/16664)
  + [Valencià](/va/acuerdo/16081)






Selector de idioma

Leer

* [Español](/es/acuerdo/16678)
* [Valencià](/va/acuerdo/16175)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA SORTEIG BIBLIOTECA BENVINGUDA CURS 2021/2022 "COMENÇA EL JOC"[Butlletí Oficial Universitat d'Alacant](/ca/Publicacion)
===================================================================================================================================

Secretaria General

Butlletí Oficial Universitat d'Alacant





CONVOCATÒRIA SORTEIG BIBLIOTECA BENVINGUDA CURS 2021/2022 "COMENÇA EL JOC"

Data d'aprovació
:   14/09/2021

Data de publicació
:   17/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/16375)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/16118)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/16195)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA SORTEIG BIBLIOTECA BENVINGUDA CURS 2021/2022 "COMENÇA EL JOC"&url=https://www.boua.ua.es/va/acuerdo/16251)

**Títol:** CONVOCATÒRIA SORTEIG BIBLIOTECA BENVINGUDA CURS 2021/2022 "COMENÇA EL JOC"

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 14 de setembre de 2021

CONVOCATÒRIA SORTEIG BIBLIOTECA BENVINGUDA CURS 2021/2022 "COMENÇA EL JOC"

1. OBJECTE

1.1 La Biblioteca de la Universitat d'Alacant fa, en la Benvinguda UA de cada curs acadèmic, una activitat per a l'alumnat amb l'objectiu de fomentar la participació d'aquest, de promocionar la Biblioteca i de donar a conèixer els seus serveis i canals de comunicació (xarxes socials), a través del sorteig d'uns bons de 100 Euros.

2. REQUISITS PER A PARTICIPAR

2.1 La participació és lliure, per la qual cosa podran participar en l'activitat totes les persones que pertanguen a la Comunitat Universitària o no.

2.2 Únicament entraran en el sorteig les persones participants que pertanguen al col·lectiu d'alumnat de la Universitat d'Alacant amb matrícula vigent en el curs acadèmic 2021/2022.

3. MANERA DE PARTICIPAR

3.1 Durant la Benvinguda al curs acadèmic 2021/2022 en l'estand de la Biblioteca es col·locaran dos panells amb diverses cartes de pòquer. Cada participant triarà una carta del primer panell on trobarà una pregunta. A continuació buscarà aquesta carta en el segon panell en què trobarà tres opcions de resposta i haurà de triar-ne una.

3.2 En l'estand se li facilitarà un formulari imprès on indicarà la resposta triada i les seues dades de contacte per a participar en el sorteig.

4. PERÍODE

El període obert per a participar seran els dies que dura la Benvinguda UA, és a dir, s'inicia el dia 28 de setembre i finalitza el 30 de setembre.

5. PREMI

5.1. Es concediran 3 premis que consistiran en 3 bons de 100 Euros per a gastar en llibres en la Llibreria Compas situada al Campus de la UA.

5.2. Els bons es podran canviar fins al 30 de novembre del 2021.

6. MARC LEGAL I PRESSUPOSTARI

La dotació màxima per a aquesta convocatòria és de 300 € i es troba consignada en el Capítol 2 del pressupost de la Biblioteca, orgànica 51302G0001. L'execució d'aquesta dotació està supeditada a la disposició de liquiditat de la UA.

La convocatòria s'ajustarà al que disposa la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

7. SORTEIG

7.1 El sorteig serà públic i es farà el dia 4 d'octubre, després de la finalització de la Benvinguda.

7.2 El sorteig es farà davant d'una Comissió, formada per:

- Director/a de la Biblioteca Universitària o persona en qui delegue

- Subdirector/a de la Unitat de Gestió de la Qualitat i la Comunicació de la BUA o persona en qui delegue

- Subdirector/a de la Unitat d'Adquisicions i Gestió de la Col·lecció o persona en qui delegue

7.3 Serà requisit indispensable que la resposta siga correcta. Si fora seleccionada una persona la resposta de la qual fora incorrecta, en serà seleccionada una altra, així fins a tenir 3 participants amb 3 respostes correctes.

7.4 El resultat del sorteig es publicarà en la pàgina web i en les xarxes socials de la BUA i es comunicarà a les persones premiades, mitjançant les dades de contacte que hagen indicat en el formulari.

7.5 Disposaran de 15 dies laborables comptadors des de l'endemà de la realització del sorteig, per a arreplegar el premi en la Unitat de Gestió de la Qualitat i la Comunicació (edifici Biblioteca General, planta baixa).

8. PROTECCIÓ DE DADES

8.1. D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades arreplegades amb la finalitat d'atendre i gestionar les consultes, les queixes i/o els suggeriments plantejats a la Universitat d'Alacant.

La legitimació d'aquest tractament es basa en el consentiment i en el compliment d'una obligació legal per la Universitat d'Alacant.

En el marc dels tractaments esmentats les vostres dades no podran ser cedides, excepte els casos previstos legalment.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica ([https://seuelectronica.ua.es/](https://seuelectronica.ua.es/va/)).

Podeu consultar la informació addicional i detallada sobre Protecció de Dades, els vostres drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>.

9. ACCEPTACIÓ DE LES BASES

La simple participació en el concurs implica l'acceptació d'aquestes Bases, per la qual cosa la manifestació en el sentit de no acceptació de la totalitat o part d'aquestes implicarà exclusió de la persona participant i, a conseqüència d'això, la Biblioteca Universitària quedarà alliberada del compliment de l'obligació contreta amb aquesta persona participant.

10. RECURSOS

Contra la convocatòria, les bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciós administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant de les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 122 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a ser considerats en la resolució que pose fi al procediment.

Alacant, 14 de setembre del 2021

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre del 2020)

Rosario Isabel Ferrer Cascales





[Carretera Sant Vicent del Raspeig s/n  
03682 Sant Vicent del Raspeig - Alacant  
 Tel. 68 155 7927 - Fax 74 237 7106](https://www.google.es/maps/@03.861638,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12405&trk=tyah&trkInfo=tarId%2A8342010486955%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)